**MEGBÍZÁSI SZERZŐDÉS**

**3. sz. módosítása**

amely létrejött egyrészről **Budapest Főváros VII. kerület Erzsébetváros Önkormányzata** /1073 Budapest, Erzsébet krt. 6., adószáma: 15735708-1-42; törzskönyvi azonosítója száma: 735704; KSH statisztikai számjele: 15735708-8411-321-01/ - képviseli: **Vattamány Zsolt polgármester** -, mint megbízó (a továbbiakban: **Önkormányzat** vagy **Megbízó**),

másrészről az **Erzsébetváros Fejlesztési és Beruházási Korlátolt Felelősségű Társaság** (székhely: 1074 Budapest, Dohány u 41., cégjegyzékszám: Cg.01-09-164125, adószám: 10740398-2-42., képviseli: Galambos András ügyvezető), mint megbízott Városfejlesztő Társaság (a továbbiakban: **Városfejlesztő Társaság**) között Budapest Főváros VII: kerület Erzsébetváros Önkormányzata Képviselő-testületének /2011.(IX….) számú határozata alapján a mai napon az alábbiak szerint:

1. **Felek** rögzítik, hogy az **Önkormányzatnak** az Új Magyarország Fejlesztési Terv Közép-Magyarországi Operatív Program támogatási rendszeréhez benyújtott, *"Kultúra utcája" Budapest Főváros VII. kerület Erzsébetváros funkcióbővítő rehabilitációja* című, KMOP-5.2.2/B-2f-2009-0007 jelű pályázata alapján a Nemzeti Fejlesztési Ügynökség (1077 Budapest, Wesselényi u. 20-22.) mint támogató [képviseletében eljárt a Pro Regio Közép-Magyarországi Regionális Fejlesztési és Szolgáltató Nonprofit Közhasznú Kft., mint közreműködő szervezet (a továbbiakban: „**Közreműködő Szervezet**”)] és az Önkormányzat, mint kedvezményezett között a Támogatási Szerződés (a továbbiakban: „**Támogatási Szerződés**”) 2010. április 30. napján megkötésre került.
2. **Felek** rögzítik, hogy az **Önkormányzat** és a Városfejlesztő Társaság között 2009. szeptember 18. napján Megbízási Szerződés (a továbbiakban: **Megbízási** **Szerződés**) jött létre a Támogatási Szerződés keretén belül megvalósítandó *„Kultúra utcája” Budapest, VII. került Erzsébetváros funkcióbővítő rehabilitációja”* elnevezésű beruházás (a továbbiakban: „**Projekt**”) lebonyolítása vonatkozásában, melyet a **Felek** és 2009. október 21. napján és 2010. május 18. napján módosítottak.
3. **Felek** megállapítják, hogy a munkálatok elhúzódása miatt szükségessé vált a Támogatási Szerződés módosítása, a Projekt befejezésének határideje 2012. április 30. napjára módosul.
4. **Felek** a Megbízási Szerződés „A/1” Mellékeltének 4. pontját (A Projekt ütemezése) kiegészítik az alábbiakkal:

„**Felek** *megállapítják, hogy* *a Projekt időtartama a Támogatási Szerződés módosításával 2012. április 30. napjáig hosszabbodik meg. Ennek megfelelően a Felek megállapítják, hogy a Projekt ütemezése 2012. április 30. napjáig meghosszabbodik”.*

1. **Felek** a Megbízási Szerződés „A/1” Mellékeltének 3.1. pontját kiegészítik az alábbiakkal:

„***Felek*** *megállapítják, hogy* *a Projekt időtartama a Támogatási Szerződés módosításával 2012. április 30. napjáig hosszabbodik meg.* **Felek** *megállapítják, hogy a Támogatási Szerződés módosítása alapján az elszámolás 2012. június 30. napjáig megtörténhet. Ennek megfelelően a Felek megállapodnak, hogy a Megbízó 1.500.000,- Ft + ÁFA megbízási díjat fizet havonta a Megbízott részére, 2011. október 01 – 2012. június 30. napja között időtartamra.”*

1. **Felek** a Megbízási Szerződés „A/1” Mellékeltének 1.2. pontját az alábbiak szerint pontosítják, figyelemmel az átcsoportosításokra és elmaradó tételre:

„*A* *Városfejlesztő Társaság feladata a promóció és nyilvánossági, tájékoztatási feladatok ellátása, valamint a beavatkozások helyi elfogadtatását, megfelelő végrehajtását és sikerét szolgáló tevékenységek az alábbiak szerinti bruttó keretösszeggel, a pályázatban foglaltak szerinti tartalommal:*

|  |  |
| --- | --- |
| *Promóció:* | *bruttó 15.452.500,- Ft* |
| *A beavatkozások helyi elfogadtatását, megfelelő végrehajtását, sikerét szolgáló tevékenységek:* | *bruttó 5.268.045,- Ft* |
| *Nyilvánosság biztosítása:* | *bruttó 4.162.500,- Ft* |

|  |  |
| --- | --- |
| *Kiegészítő Feladatok:*  *Szükséges tervmódosítás végrehajtása:*  *Műszaki ellenőrzés végrehajtása:* | *bruttó 9.978.225,- Ft*  *bruttó 15.937.000 ,- Ft* |
| *Közbeszerzési feladatok előkészítése és tanácsadása:* | *bruttó 4.792.000,- Ft* |
| *Adminisztratív és jogi szakértői költségek biztosítása:* | *bruttó 11.650.000,- Ft”* |

1. **Felek** megállapodnak, hogy a Megbízási Szerződés jelen módosító szerződéssel nem érintett rendelkezései változatlan tartalommal továbbra is hatályosak.
2. A jelen szerződés módosítás a Projekt időtartama meghosszabbításának a Támogató Szervezet által történő jóváhagyása napján lép hatáylba.
3. **Felek** a jelen szerződést mint akaratukkal mindenben megegyezőt az aláírására teljes jogkörrel rendelkező képviselőik útján helybenhagyólag írták alá.

Budapest, 2011.

|  |  |
| --- | --- |
| ……………………………………………… | ……………………………………………… |
| Budapest Főváros VII. kerület Erzsébetváros Önkormányzata  képviseletében:  Vattamány Zsolt polgármester  Megbízó | Erzsébetváros Fejlesztési és Beruházási Korlátolt Felelősségű Társaság képviseletében:  Galambos András  ügyvezető  Városfejlesztő Társaság |

Ellenjegyzem:

………………………………….

dr. Gotthard Gábor

Jegyző