|  |  |
| --- | --- |
| Címerpajzs figurákkal - RGB 3cm | **Erzsébetvárosi Közterület-felügyelet**  1076 Budapest, Százház u. 10-18. |

**Alapító Okirat**

**(a módosításokkal egységes szerkezetbe foglalt)**

Jóváhagyta Budapest Főváros VII. kerület Erzsébetváros Önkormányzatának

……/2011 (….) számú Képviselő-testületi határozata

Budapest Főváros VII. kerület Erzsébetváros Önkormányzatának Képviselő-testülete az államháztartásról szóló 1992. évi XXXVIII. törvény 87. § alapján az alábbi – egységes szerkezetbe foglalt – alapító okiratot adja ki:

1. **Az intézmény neve:**

Erzsébetvárosi Közterület-felügyelet

1. **Az intézmény székhelye:**

1076 Budapest, Százház u. 10-18.

1. **Az intézmény telephelyei:**

1077 Budapest, Almássy tér 1.

1. **Az intézmény alapítója:**

Budapest Főváros VII. kerület Erzsébetváros Önkormányzatának Képviselő-testülete

1073 Budapest, Erzsébet krt. 6.

1. **Létrehozásáról rendelkező határozat:**

178/2003 (IV.25) sz. Képviselő-testületi határozat

*Módosító határozatok:*

45/B/2004 (II.20) sz. Képviselő-testületi határozat

420/2005 (IX.16) sz. Képviselő-testületi határozat

230/2009 (V.22.) sz. Képviselőtestületi határozat

655/2009. (XII.14.) sz. Képviselő-testületi határozat

282/2010. (VI.11.) sz. Képviselő-testületi határozat

… /2011…(………) sz. Képviselő-testületi határozat

1. **Az intézmény fenntartója:**

Budapest Főváros VII. kerület Erzsébetváros Önkormányzatának Képviselő-testülete

1073 Budapest, Erzsébet krt. 6.

1. **Az intézmény felügyeleti szerve:**

Budapest Főváros VII. kerület Erzsébetváros Önkormányzatának Képviselő-testülete

1073 Budapest, Erzsébet krt. 6.

1. **Az intézmény alaptevékenysége:**

Szakágazat száma: 842410

Szakágazat megnevezése: Közbiztonság, közrend szakigazgatása

A közterület-felügyelet feladata a 1999. évi LXIII. Közterület-felügyeletről szóló törvény alapján:

***„1. §*** *(1) A közterületi rend és tisztaság védelméről, a tömegközlekedési eszközök használati rendjének fenntartásáról, az önkormányzati vagyon védelméről a települési önkormányzat közterület-felügyelet, illetőleg közterület-felügyelő útján gondoskodhat.*

*(4) A felügyelet feladata:*

*a) a közterületek jogszerű használatának, a közterületen folytatott engedélyhez, illetve útkezelői hozzájáruláshoz kötött tevékenység szabályszerűségének ellenőrzése;*

*b) a közterület rendjére és tisztaságára vonatkozó jogszabály által tiltott tevékenység megelőzése, megakadályozása, megszakítása, megszüntetése, illetve szankcionálása;*

*c) közreműködés a közterület, az épített és a természeti környezet védelmében;*

*d) közreműködés a társadalmi bűnmegelőzési feladatok megvalósításában, a közbiztonság és a közrend védelmében;*

*e) közreműködés az önkormányzati vagyon védelmében;*

*f) közreműködés a köztisztaságra vonatkozó jogszabályok végrehajtásának ellenőrzésében;*

*g) közreműködés állat-egészségügyi és ebrendészeti feladatok ellátásában.”*

Az intézmény által ellátott **szakfeladatok**:

842421 Közterület rendjének fenntartása

841907 Költségvetés végrehajtása, a kifizetések ellenőrzése területi szinten

841907 Önkormányzatok elszámolása a költségvetési szerveikkel

Az intézmény alaptevékenységét a közterület-felügyeletről szóló 1999. évi LXIII. törvény, valamint a Budapest Főváros VII. kerület Erzsébetváros Önkormányzat Képviselő-testületének a Közterület Felügyeleti Rendszer létrehozásáról szóló 1/2003. (I.27.) számú rendeletében foglaltak alapján látja el.

1. **Az intézmény illetékessége:**

Budapest Főváros VII. kerület Erzsébetváros közigazgatási területe.

1. **Az intézmény típus szerinti besorolása:**

Tevékenység jellege alapján: közhatalmi

Funkciója alapján: önállóan működő és gazdálkodó költségvetési

Jogi személyisége: önálló jogi személy

1. **Az intézmény képviselete:**

A Ptk. 36. § (2) bekezdése alapján a költségvetési szerv vezetője (igazgató) látja el, aki e jogkörét esetenként, vagy az ügyek meghatározott csoportjára nézve az intézmény dolgozójára ruházhatja át.

1. **Az intézmény vezetőjének kinevezési rendje:**

Az intézmény vezetőjét az intézményt fenntartó Budapest Főváros VII. kerület Erzsébetváros Önkormányzatának Képviselő-testülete pályázat útján nevezi ki és gyakorolja a munkáltatói jogokat.

* 1. Pályázati eljárás lefolytatásával összefüggő előkészítő feladatokat a fenntartó önkormányzat jegyzője látja el.
  2. Az intézmény vezetőjének állami felsőfokú rendvédelmi végzettséggel kell rendelkeznie.
  3. Az intézmény vezetője (igazgatója) köztisztviselő. Közszolgálati jogviszonyára a köztisztviselők jogállásáról szóló 1992. évi XXIII. törvény rendelkezéseit kell alkalmazni.
  4. Az egyéb munkáltatói jogokat – a helyi önkormányzatokról szóló 1990. évi LXV. törvény 103. § (1) bekezdés b) pontjának megfelelően – a polgármester gyakorolja.

1. **Az intézmény dolgozóinak jogállása:**

Az intézmény dolgozói köztisztviselők. Közszolgálati jogviszonyára a köztisztviselők jogállásáról szóló 1992. évi XXIII. törvény rendelkezéseit kell alkalmazni.

Munkáltatói jogkört az intézmény vezetője (igazgató) gyakorolja.

1. **A feladatellátást szolgáló vagyon:**
   1. Ingatlan vagyon:
      1. A Budapest, VII. ker. 32863 hrsz. alatt felvett (Százház u. 10-18.) szám alatti ingatlanban a következő helyrajzi számú helyiségek:
2. 32863/0/A/45 helyrajzi számú, az I. emeleten található, *„irodaegyüttes”* megnevezésű, 222 m2 területű helyiség;
3. 32863/0/A/46 helyrajzi számú, a földszinten található, *„iroda”* megnevezésű, 168 m2 alapterületű helyiség;
4. 32863/0/A/47 helyrajzi számú, a földszinten található, *„udvar és parkoló”* megnevezésű, 438 m2 területű ingatlan;
5. 32863/0/A/48 helyrajzi számú, az alagsorban található, *„öltöző”* megnevezésű, 169 m2területű, az alagsorban található helyiség és a
6. 32863/0/A/49 helyrajzi számú, az alagsorban található, *„garázs”* megnevezésű helyiség 9350/10.000-ed tulajdoni hányadából a P.02.; a P.03-tól P.06-ig és a P.08-tól a P.16-ig számú részeket, összesen 240 m2 területtel.
   * 1. A 33699/0/A/35 helyrajzi számú, természetben a Bp. Főv. VII. ker. Wesselényi u. 57. /Almássyi tér 1./ földszintjén található, 183 m2 területű, *„iroda”* megnevezésű helyiség.
   1. Az intézmény használatába adott ingatlanvagyon az önkormányzati törzsvagyon része, korlátozottan forgalomképes, azt az intézmény nem jogosult elidegeníteni, biztosítékul felajánlani.
   2. Az intézmény rendelkezésére álló vagyont feladatai ellátásához szükséges mértékben, tevékenységi körén belül hasznosíthatja. Tevékenységi körén kívül eső hasznosításhoz az alapító hozzájárulása szükséges.
   3. Immateriális javak, tárgyi eszközök: az intézmény vagyonleltárában nyilvántartott, a szervezet működését szolgáló ingó vagyontárgyak. Az ingó vagyon feletti rendelkezési jogot az önkormányzat vagyonrendelete szabályozza.
7. **Működés forrásai:**
   1. Támogatás. A Budapest VII. kerületi Polgármesteri Hivatalnál igazgatási szakfeladaton a Képviselő-testület által jóváhagyott kiadással megegyező összeg.
   2. Egyéb (saját) bevételek.
   3. Pályázatokon elnyert forrás.

Az intézmény a közhatalmi feladata ellátásával kapcsolatban felmerülő és befolyó bírságbevételt az önkormányzat bankszámlájára befizeti.

1. **Felhalmozás, beruházás, felújítás forrásai:**
   1. Támogatás. A Budapest VII. kerület Erzsébetváros Önkormányzat Képviselő-testülete által jóváhagyott összeg.
   2. Többletbevétel.
   3. Pályázatokon elnyert forrás.
2. **Hitelfelvétel:**

Az intézmény hitelt nem vehet igénybe.

1. **Költségvetés:**

Az intézmény önállóan tervezi éves költségvetését, amelyet az alapító Budapest Főváros VII. kerület Erzsébetváros Önkormányzatának Képviselő-testülete hagy jóvá.

A megvalósult költségvetés jóváhagyása is az alapító Budapest Főváros VII. kerület Erzsébetváros Önkormányzatának Képviselő-testülete által történik.

1. **Létszámgazdálkodás:**

Az intézmény létszám-előirányzatát az alapító Budapest Főváros VII. kerület Erzsébetváros Önkormányzatának Képviselő-testülete határozza meg.

Az előirányzat túl nem léphető, saját hatáskörben nem módosítható.

1. **Az intézmény vállalkozási tevékenysége:**

Az intézmény vállalkozási tevékenységet a Képviselő-testület felhatalmazása alapján végezhet. A kisegítő és vállalkozási tevékenység aránya nem haladhatja meg az éves költségvetés 40 %-át.

1. **Feladatellátással kapcsolatos alapítói rendelkezések:**
   1. Az alapító az intézményt feladatváltozás, vagy a feladat hatékonyabbá tétele érdekében átszervezheti, vagy módosíthatja tevékenységi körét. (Az alapító okirat egyidejű módosításával)
   2. Az intézmény saját döntésével az alapító által meghatározott alapfeladat- és működési körét nem változtathatja meg.
   3. Az alapító megszüntetheti az intézményt, ha:

* feladatát ellátni nem tudja,
* tevékenységét nem az alapító okirat szerint végzi,
* a szolgáltatása(i) iránti igény megszűnt,
* az ellátandó feladat más módon, vagy más szervezetben hatékonyabban teljesíthető.
  1. Az intézmény megszűntetése, vagy átszervezése esetén az alapításra vonatkozó szabályok szerint kell eljárni.
  2. Az intézmény megszüntetése esetén a vagyoni jogok és kötelezettségek tekintetében az alapító a hatályos jogszabályi rendelkezések szerint jár el.

1. **Szervezeti és Működési Szabályzat:**
   1. Az Alapító Okiratban foglaltakat az Erzsébetvárosi Közterület-felügyelet Szervezeti és Működési Szabályzatában kell részletezni.
   2. A Szervezeti és Működési Szabályzatot a hatályos jogszabályi rendelkezéseknek megfelelően az Erzsébetváros Önkormányzatának Képviselő-testülete hagyja jóvá.
   3. A Szervezeti és Működési Szabályzat módosítására a 22.2. pontban foglalt az irányadó.

Budapest, 2011……………….

Budapest Főváros VII. Kerület Erzsébetváros Önkormányzata Képviselő-testülete nevében:

|  |  |  |
| --- | --- | --- |
| Dr. Gotthard Gábor |  | Vattamány Zsolt |
| jegyző |  | polgármester |