ENGEDMÉNYEZÉSI MEGÁLLAPODÁS

A jelen megállapodás (a továbbiakban: „**Megállapodás**”) létrejött egyrészről az

**Erzsébetváros Fejlesztési és Beruházási Korlátolt Felelősségű Társaság** (székhely: 1074 Budapest, Dohány u 41., cégjegyzékszám: 01-09-164125, céget nyilvántartó bíróság: Fővárosi Bíróság mint Cégbíróság, képviseli: Galambos András ügyvezető) (a továbbiakban: „**Erzsébetváros Kft.**”)

másrészről a

**Magyarországi Autonóm Orthodox Izraelita Hitközség** (1073 Budapest, Dob u. 35., képviseli: Herczog László elnök) (a továbbiakban: „**Hitközség**”)

(a továbbiakban együttesen: „**Felek**”) között az alulírott napon és helyen, az alábbi feltételekkel:

**PREAMBULUM**

A Felek rögzítik, hogy Budapest Főváros VII. kerület Erzsébetváros Önkormányzata (a továbbiakban: „**Önkormányzat**”) az Új Magyarország Fejlesztési Terv Közép-Magyarországi Operatív Program támogatási rendszeréhez benyújtott, *"Kultúra utcája" Budapest Főváros VII. kerület Erzsébetváros funkcióbővítő rehabilitációja* című, **KMOP-5.2.2/B-2f-2009-0007** jelű pályázatának elbírálása megtörtént, a Nemzeti Fejlesztési Ügynökség (1077 Budapest, Wesselényi u. 20-22.) mint támogató [képviseletében eljárt a Pro Regio Közép-Magyarországi Regionális Fejlesztési és Szolgáltató Nonprofit Közhasznú Kft., mint közreműködő szervezet (a továbbiakban: „**Közreműködő Szervezet**”)] és az Önkormányzat, mint kedvezményezett között a Támogatási Szerződés (a továbbiakban: „**Támogatási Szerződés**”) megkötése 2010. április 30. napján megtörtént.

A Felek rögzítik, hogy a Támogatási Szerződés keretén belül megvalósítandó *„Kultúra utcája” Budapest, VII. került Erzsébetváros funkcióbővítő rehabilitációja”* elnevezésű beruházás (a továbbiakban: „**Projekt**”) kiterjed a Budapest, VII. kerület, Kazinczy u. 29. szám alatt található Zsinagóga (a továbbiakban: „**Zsinagóga**”) felújítására.

A Felek rögzítik, hogy az Önkormányzat és a Hitközség egymással Konzorciumi Együttműködési Megállapodást (a továbbiakban: „**KEM**”) kötött a Projekt megvalósítása vonatkozásában.

1. **A szerződés tárgya**
   1. A Felek megállapítják, hogy a Zsinagóga Projekt keretén belül történő felújítása tárgyában a **Laki Épületszobrász Zrt**-vel (1134 Budapest, Róbert Károly krt. 59.) (a továbbiakban: „**Vállalkozó**”) kötött vállalkozási szerződés alapján kiállított

* **EP19/2011** sorszámú számla (11.590.909,- Ft),
* **EP33/2010** sorszámú számla (6.174.452,- Ft), továbbá
* **EP142/2011** sorszámú számla (20.857.785,- Ft),

összesen 38.623.146,- Ft nettó összegű számlák utáni ÁFA (általános forgalmi adó) összegét, összesen 9.656.000,- Ft-ot – a fordított adózásra tekintettel – a Hitközség köteles megfizetni az adóhatóságnak.

* 1. A Hitközség kijelenti, hogy a Támogatási Szerződés értelmében az 1.1. pontban meghatározott 9.656.000,- Ft ÁFA (általános forgalmi adó) összeg megfizetése után 7.715.423,- Ft támogatásra jogosult.
  2. A Felek megállapodnak, hogy az **EP19/2011**, az **EP33/2010** és az **EP142/2011** számú számla után megfizetett 9.656.000,- Ft ÁFA-ra (általános forgalmi adóra) vonatkozó – a Támogatási Szerződésen alapuló – támogatás összegére, azaz **7.715.423,- Ft**-ra vonatkozó követelését, a Hitközség, visszavonhatatlanul, az Erzsébetváros Kft-re **engedményezi**.
  3. A Felek megállapodnak, hogy az **engedményezés** alapján az 1.1. pontban meghatározott összeget, azaz **7.715.423,- Ft-ot,** az Erzsébetváros Kft. OTP Bank Nyrt-nél (számlavezető címe: 1077 Budapest, Király u. 49.) vezetett 11707024-20292607-00000000 bankszámlájára kell teljesíteni.
  4. Az Erzsébetváros Kft., mint „***engedményes tudomásul veszi, hogy a támogatási összegre vagy annak egy meghatározott részére szóló követelés hatályosságának feltétele a támogatási szerződés szerinti adott kifizetési igénylés támogató általi jóváhagyása***”, figyelemmel a Támogatási Szerződésnek apénzügyi elszámolás rendjére.
  5. A Felek megállapodnak, hogy az engedményezés ellenérték nélkül történik.
  6. A Felek megállapodnak, hogy a jelen Megállapodás a Közreműködő Szervezethez benyújtásra kerül, ezáltal az engedményezésről szóló értesítés megtörténik. A Felek megállapodnak, hogy a jelen Megállapodást az Erzsébetváros Kft. jogosult benyújtani a Közreműködő Szervezethez.
  7. A Hitközség kötelezettséget vállal arra, hogy a jelen Megállapodásba foglalt engedményezést, haladéktalanul, külön írásbeli nyilatkozatban is megerősíti, amennyiben a Közreműködő Szervezet ezt igényli.
  8. A Hitközség kijelenti, hogy a Nemzeti Fejlesztési Ügynökséggel (illetve a Közreműködő Szervezettel) semmilyen egyéb jogviszonyban nem ál, tartozása velük szemben nincs.

1. **Egyéb rendelkezések**
   1. A Felek a Megállapodás teljesítését érintő minden lényeges körülményről kölcsönösen tájékoztatják egymást.
   2. A Megállapodás módosítása csak a Felek egybehangzó akarata alapján, írásban történhet. A szóban „eszközölt” módosítás érvénytelen.
   3. A Szerződésben nem szabályozott kérdésekben a mindenkor hatályos Polgári Törvénykönyv, a vonatkozó egyéb hatályos jogszabályok, továbbá a KEM, valamint a Projekt dokumentáció vonatkozó okiratainak rendelkezései az irányadóak.

A Felek a Megállapodást elolvasás és megértés után, mint akaratukkal mindenben megegyezőt, helybenhagyólag, szabályszerűen írták alá.

Budapest, 2011………………………

|  |  |
| --- | --- |
| **................................**  **Erzsébetváros Fejlesztési és Beruházási Korlátolt Felelősségű Társaság**  **képviseli:**  **Galambos András**  **ügyvezető** | **................................**  **Magyarországi Autonóm Orthodox Izraelita Hitközség**  **képviseli:**  **Herczog László**  **elnök** |